**Márkanagyköveteivel Dobó Katával és Kiss Gergellyel toboroz új munkatársat legújabb filmjében a Ford**

**2017. December 6.** – A Ford magyar munkatársai mellett Dobó Kata és Dr. Kiss Gergely is feltünnek abban a filmben, amely pénteken debütált a Ford Magyarország Facebook oldalán.

A kisfilm ezúttal nem csak a gyönyörű autókról, vagy piaci eredményekről, hanem Magyarország piacvezető márkájánál dolgozó több, mint 400 elkötelezett Ford munkatársról szól.

A Ford első lépcsőben 2012-ben az európai pénzügyi terület Magyarországra hozatalával kezdte el bővíteni magyarországi csapatát, majd 2015-ben több európai, sőt globális pozíció Magyarországra kerülésével folyatódott a ma már több, mint 400 magyar munkavállalót foglalkoztató szentendrei Ford Üzleti Szolgáltató Központ kiépítése.

Az elsősorban több nyelvet beszélő, fiatal gazdasági és műszaki diplomásokat foglalkoztató Ford Szolgáltató Központ végzi többek között az összes Ford modell piaci árazását valamennyi európai országra, a Ford európai gyártástervezését, marketing koordinációját, és a teljes európai Ford paletta termékmanagementjét. A szentendrei kollegák menedzselik továbbá a 22 európai Ford nemzeti vállalat és az EDM piacok - úgynevezett European Direct Markets, további 25 európai és ázsiai piac - pénzügyeit is.

A Ford ma Budapesten a Duna Towerben működő irodájából szolgálja ki a magyar piacot, és végzi a 25 EDM ország koordinációját értékesítés, marketing és aftersales területeken, Szentendrén a Ford irodaházban működő Szolgáltató Központja pedig számos globális funkció mellett 42 különböző részleggel szolgálja ki a 22 Európában működő Ford Nemzeti Vállalatot Norvégiától Görögországig.

„A Ford magyarországi szervezetében jelenleg 11 nemzetből vannak munkavállalóink, munkatársaink 18 különböző nyelvet beszélnek, 96 százalékuk diplomás fiatal. Büszkék vagyunk arra, hogy a mai pályakezdőknek, ill. a már tapasztalattal rendelkező jól képzett és motivált fiataloknak tudunk sokszínű, állandó fejlődési lehetőséget biztosító, versenyképes és érdekes munkahelyet biztosítani.” – mondta el Molnár Viktor, a Ford regionális igazgatója.

A szentendrei központ a következő évben is jelentősen bővül, újabb közel 100 munkavállalónak kínálva hosszú távú, nemzetközi karrierlehetőséget.

A Dobó Kata Fiesta és Dr. Kiss Gergely Mustang nagykövet főszereplésével készült [Ford munkáltatói film](https://youtu.be/DtHmgRDVbbs) pénteken debütált a Facebookon, és egyből rekord 62462 nézettséget ért el.

# # #

|  |
| --- |
|  |

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |